
Cu privire la modificarea unor hotărâri ale Guvernului
(privind activitatea micilor producători și ajustarea 
unor norme referitoare la controalele oficiale)
------------------------------------------------------------

Guvernul HOTĂRĂŞTE: 

1. Regulamentul sanitar privind aditivii alimentari, aprobat prin Hotărârea Guvernului nr. 229/2013 (Monitorul Oficial al Republicii Moldova, 2013, nr. 69-74 art. 283), cu modificările ulterioare, se  completează cu punctul 401 cu următorul cuprins:
,,401. Ministerul Agriculturii și Industriei Alimentare aprobă recomandări de monitorizare a prezenței aditivilor în produsele alimentare, în vederea colectării de date informaționale pentru evaluarea riscurilor prezentate de acestea în alimente.”

2. Punctul 2 din Hotărârea Guvernului nr. 662/2024 pentru stabilirea unor norme detaliate referitoare la cerințele minime privind posturile de control și posturile de control la frontieră (Monitorul Oficial al Republicii Moldova, 2024,  nr. 434-436, art. 817) va avea următorul cuprins:
„2. Prezenta hotărâre intră în vigoare la data intrării în vigoare a Legii nr. 82/2024 privind controalele oficiale în domeniul agroalimentar.”

3. Punctul 3 din Hotărârea Guvernului nr. 762/2024 cu privire la stabilirea frecvenței uniforme a controalelor oficiale asupra animalelor și a bunurilor care intră în Republica Moldova (Monitorul Oficial al Republicii Moldova, 2024, nr. 529-532, art. 957) va avea următorul cuprins:
„3. Prezenta hotărâre intră în vigoare la data intrării în vigoare a Legii nr. 82/2024 privind controalele oficiale în domeniul agroalimentar.”

4. [bookmark: _Hlk220315446]Hotărârea Guvernului nr. 6/2025 privind aprobarea Cerinţelor simplificate pentru activitatea micilor producători din domeniul alimentar şi completarea Hotărârii Guvernului nr. 643/2003 cu privire la aprobarea Normelor metodologice şi criteriilor de clasificare a structurilor de primire turistică cu funcţiuni de cazare şi de servire a mesei (Monitorul Oficial al Republicii Moldova, 2025, nr. 89-95a, art. 84) se modifică după cum urmează: 
4.1. anexa nr. 1:
4.1.1. se completează cu punctul 31 cu următorul cuprins:
„31. În cazul în care, în activitatea pe care o desfășoară, producătorii mici din sectorul produselor alimentare de origine animală depășesc cantitățile stabilite în tabelul 3 din anexa nr. 2, aceștia sunt obligați să își autorizeze unitățile în condițiile art. 18 din Legea  nr. 221/2007 privind activitatea sanitară veterinară.”;
4.1.2. la punctul 15, cuvintele ,,produselor de origine animală” se substituie cu cuvântul ,,alimentelor”;
4.1.3. la punctul 59, după cuvântul „contractul” se introduc cuvintele ,,sau factura”.;
4.2. anexa nr. 2: 
       4.2.1. punctul 11 va avea următorul cuprins: 
„11.  Producătorul trebuie să respecte regimul de control al temperaturii în timpul transportului produselor de origine animală, la o distanță mai mare de 100 km, iar în anumite cazuri, pentru o perioadă limitată de timp, de până la două ore, este permisă abaterea de la regimul de control al temperaturii în timpul încărcării, transportării la depozite, la vitrine sau al comercializării alimentelor consumatorilor, dacă o astfel de nerespectare a regimului de control al temperaturii nu implică un risc pentru siguranța acestor produse. ”;
4.2.2. se completează cu punctul 121 cu următorul cuprins:
[bookmark: _Hlk227222138]„121. Pe lângă efectuarea testelor microbiologice pentru indicatorul Listeria monocytogenes la produsele din carne, operatorii din domeniul alimentar trebuie să preleveze probe din zonele de prelucrare și de pe echipamentele utilizate, în vederea detectării prezenței Listeria monocytogenes, cu o frecvență de cel puțin două probe pe an.”;
4.2.3. în tabelul de la punctul 14, compartimentul ,,Frecvența de prelevare a probelor la producerea cărnii de bovine, porcine, ovine, caprine (criterii de igienă a procesului)”, în coloanele a doua și a treia, cuvintele ,,o probă formată de pe cinci carcase” se substituie cu textul ,,probele vor fi prelevate din cinci carcase, iar în cazul în care, în ziua sacrificării, au fost sacrificate mai puțin de cinci carcase, se vor preleva probe din numărul de carcase efectiv sacrificate”;
4.2.4. la punctul 30, textul ,,în baza certificatului de înregistrare oficială pentru siguranța alimentelor eliberate, în conformitate cu prevederile capitolului V1 din Legea nr. 306/2018 privind siguranța alimentelor”, se substituie cu textul ,,doar dacă au fost autorizate sanitar-veterinar conform art. 18 din Legea nr. 221/2007 privind activitatea sanitară veterinară”;
4.2.5. la punctul 86, textul „Normei sanitar-veterinare privind comercializarea ouălor pentru consum uman, aprobate prin Hotărârea Guvernului nr. 1208/2008” se substituie cu textul „Regulilor privind comercializarea ouălor pentru consum uman, aprobate prin Hotărârea Guvernului nr. 164/2026”.
4.2.6. se completează cu punctul 891 cu următorul cuprins:
„891. Pentru ouăle comestibile de calibre diferite care sunt ambalate în același ambalaj pe partea exterioară a ambalajului se va indica mențiunea «Ouă de calibre diferite».”;
4.2.7. se completează cu punctul 892 cu următorul cuprins:
„892. În cazul în care ouăle sunt vândute în vrac, trebuie comunicate consumatorilor, vizibile cu ușurință și perfect lizibile, următoarele informații:
892.1. denumirea produsului;
892.2.  data de expirare (ouăle trebuie livrate consumatorului în termen de cel mult 21 de zile de la ouat);
892.3. numele, prenumele sau denumirea producătorului și adresa producătorului 
Mențiunile prevăzute la pct.892 sunt înscrise pe un afiș, anunț, broșură, sau în altă formă și se plasează într-un loc vizibil și accesibil consumatorilor. ”
4.2.8. La punctul 90.1. după cuvintele „o zonă pentru sortarea” se completează cu cuvintele „pe categorii de calitate’’
4.3. în tabelul 1 din anexa nr. 3, pozițiile 13 și 14 vor avea următorul cuprins: 

	„13.
	Semințe oleaginoase
	până la 10 000 kg

	14.
	Cereale
	până la 10 000 kg”.



5. Punctul 2 din Hotărârea Guvernului nr. 113/2025 cu privire la modificarea Hotărârii Guvernului nr. 938/2018 pentru aprobarea Regulamentului privind modul de trecere a frontierei de stat a mărfurilor supuse controlului de către Agenția Națională pentru Siguranța Alimentelor (Monitorul Oficial al Republicii Moldova, 2025, nr. 139-142, art. 144) va avea următorul cuprins:

[bookmark: _Hlk227161962]„2. Subpunctul 1.8, ce ține de completarea cu anexele nr. 2 și nr. 3 a Hotărârii Guvernului nr. 938/2018, intră în vigoare la data intrării în vigoare a Legii nr. 82/2024 privind controalele oficiale în domeniul agroalimentar.”

6. [bookmark: _Hlk223943754]Prezenta hotărâre intră în vigoare în termen de o lună de la data publicării în Monitorul Oficial al Republicii Moldova, cu excepția punctelor 1, 2, 3 și 5, care intră în vigoare la data publicării în Monitorul Oficial al Republicii Moldova.



Prim-ministru					ALEXANDRU MUNTEANU



Contrasemnează:


Ministrul agriculturii
și industriei alimentare				Ludmila Catlabuga














Vizează:




Secretar general al Guvernului			               	  Alexei BUZU

